Το **Peugeot 208** είναι supermini αυτοκίνητο πόλης της κατηγορίας Β, που παράγεται από τη γαλλική αυτοκινητοβιομηχανία Peugeot, από τον Μάρτιο του 2012. Το 208 αντικατέστησε το Peugeot 207 και το βελτιωμένο Peugeot 206+ του 2009, αν και το 206+ συνεχίζει να διατίθεται έως σήμερα σε αρκετές αγορές διεθνώς (ειδικότερα στην Ευρώπη, αποσύρθηκε το 2012). Επίσης, τον Ιούνιο του 2015 το 208 πρώτης γενιάς υπέστη μια ελαφρά ανανέωση.

Τον Μάρτιο του 2019, στο Σαλόνι Αυτοκινήτου της Γενεύης, παρουσιάστηκε η δεύτερη γενιά του 208 και προωθήθηκε στην αγορά μέσα στο καλοκαίρι, για τη σεζόν του 2020.

Πρώτη γενιά
-----------

### Εξέλιξη

Peugeot 208 1.4 VTi Active, ισχύος 95 hp, στο Ντίσελντορφ, Γερμανία, τον Μάιο του 2012.
Το αρχικό 208 εξελίχθηκε υπό τον κωδικό «πρότζεκτ A9» και βασίστηκε στην πλατφόρμα του τότε Ομίλου PSA που φέρει την ονομασία «PF1» και έχει καλύτερη εκμετάλλευση εσωτερικών χώρων. Ως αποτέλεσμα, παρά την μείωση του βάρους έως και 173 κιλά (κατά μέσον όρο 110 κιλά) σε σύγκριση με το 207 και τις λίγο μικρότερες εξωτερικές διαστάσεις του, το 208 πρώτης γενιάς ήταν λίγο πιο ευρύχωρο. Ενδεικτικώς, ο χώρος για τα πόδια των πίσω επιβατών είχε αυξηθεί κατά 5 εκατοστά και ο χώρος αποσκευών είχε αυξηθεί κατά 15 λίτρα, φτάνοντας τα 285 λίτρα. Ο αεροδυναμικός συντελεστής Cd του Peugeot 208 πρώτης γενιάς ήταν 0,29 - σημειωτέον ότι στον προκάτοχο 207 ήταν 0,30.

### Παρουσίαση

Η παρουσίαση του 208 GTi Concept στο Διεθνές Σαλόνι της Γενεύης τον Μάρτιο του 2012.
Οι πρώτες επίσημες φωτογραφίες του 208 πρώτης γενιάς δόθηκαν στη δημοσιότητα στις 2 Νοεμβρίου 2011.. Τελικώς παρουσιάστηκε στο Σαλόνι Αυτοκινήτου της Γενεύης τον Μάρτιο του 2012 και αρχικά κυκλοφόρησε στις 29 Μαρτίου στη Γαλλία και στις 21 Απριλίου στη Γερμανία, ενώ στην Ελλάδα ξεκίνησε να πωλείται στις 12 Μαΐου 2012.

Στο ίδιο Σαλόνι, αποκαλύφθηκε και η κορυφαία έκδοση 208 GTi και μολονότι ήταν υπό την μορφή concept car (πρωτότυπο αυτοκίνητο) δεν διέφερε σημαντικά από το μοντέλο παραγωγής, που τελικώς παρουσιάστηκε στο Σαλόνι Αυτοκινήτου του Παρισιού τον Σεπτέμβριο του 2012 και προωθήθηκε στην αγορά στους επόμενους λίγους μήνες.

### Ενεργητική και παθητική ασφάλεια

Η παρουσίαση του 208 GTi παραγωγής στο Διεθνές Σαλόνι στο Παρίσι το 2012, σε φωτογραφία στις 2 Οκτωβρίου 2012.
To κοντέρ ενός 208 πρώτης γενιάς του 2012 - 2013.
Κατά την εξέλιξη του αρχικού 208, δόθηκε μεγάλη προτεραιότητα και στον τομέα της ασφάλειας. Όλες οι εκδόσεις του Peugeot 208 πρώτης γενιάς έφεραν εξ αρχής στάνταρ Σύστημα Αντιμπλοκαρίσματος Τροχών (ABS), Σύστημα Ελέγχου Πρόσφυσης (traction control system ή ASR), Σύστημα Ελέγχου Ευστάθειας (ESP), 6 αερόσακους, κολώνα τιμονιού που καταρρέει σε μετωπική πρόσκρουση, ακόμα μεγαλύτερες πλευρικές ενισχύσεις στο σασί, καθώς και cruise control.

Στα τεστ πρόσκρουσης του ανεξάρτητου οργανισμού Euro NCAP (Πρόγραμμα αξιολόγησης νέων μοντέλων της Ευρώπης) τον Μάιο του 2012, το Peugeot 208 απέσπασε την μέγιστη διάκριση των 5 αστέρων στις δοκιμές πλαγιομετωπικής και πλευρικής πρόσκρουσης, καθώς και πλευρικής πρόσκρουσης σε κολώνα, με τα εξής ποσοστά:

* 88% στην προστασία ενηλίκων,
* 78% στην προστασία ανηλίκων,
* 83% για τα συστήματα ασφαλείας που διαθέτει στάνταρ και
* 61% στην προστασία πεζών, σε προσομοίωση πρόσκρουσης με πεζούς.

### Διαθεσιμότητα

Στα μέσα του 2018, η 3-πορτη έκδοση καταργήθηκε. Το 2019, η Peugeot σταμάτησε την παραγωγή του 208 πρώτης γενιάς στην Ευρώπη. Ειδικότερα στη Βραζιλία, το αρχικό 208 παρήχθη από τον Ιανουάριο του 2013 έως τον Μάρτιο του 2020, όταν και κυκλοφόρησε η δεύτερη γενιά του 208, εισαγόμενη από την Αργεντινή.

Δεύτερη γενιά
-------------

208 δεύτερης γενιάς (πίσω μέρος)Το σαλόνι ενός 208 GT Line 1.2
### Εισαγωγή

Η δεύτερη γενιά του 208 παρουσιάστηκε τον Μάρτιο του 2019, στο Σαλόνι Αυτοκινήτου της Γενεύης, και κυκλοφόρησε στην Ευρώπη μέσα στο καλοκαίρι. Μαζί με τις άλλες εκδόσεις, βενζίνης και ντίζελ, στο ίδιο Σαλόνι παρουσιάστηκε και μια αμιγώς ηλεκτροκίνητη εκδοχή, γνωστή ως Peugeot e-208.

### e-208

Αντίθετα με άλλα ανταγωνιστικά μοντέλα, όπως το Renault Zoe και το Volkswagen ID.3, που έχουν αποκλειστικά δικά τους αμαξώματα, το e-208 μοιράζεται το σασί με τα συμβατικά βενζίνης και ντίζελ 208. Όπως ανακοίνωσε η Peugeot, αυτό ήταν μια συνειδητή επιλογή προκειμένου οι υποψήφιοι αγοραστές να μπορούν να επιλέγουν από το ίδιο μοντέλο τον τρόπο προώθησης που ταιριάζει καλύτερα με τις απαιτήσεις τους.

Επίσης, αυτό επιτρέπει στην Peugeot να κατασκευάζει το e-208 στις ίδιες γραμμές παραγωγής με τις άλλες εκδοχές του 208. Σε σύγκριση με το συμβατικό 208, το e-208 έχει 350 κιλά μεγαλύτερο βάρος και έχει έναν λίγο φαρδύτερο πίσω άξονα, έτσι ώστε να φιλοξενείται το συνολικό πακέτο της μπαταρίας.

Παραπομπές
----------

1. ↑  «Nouvelle Peugeot 208: présentation le 2 novembre 2011». Αρχειοθετήθηκε από το πρωτότυπο στις 25 Δεκεμβρίου 2011. Ανακτήθηκε στις 5 Μαΐου 2012.
2. ↑  Présentation de la 208 GTi Concept
3. ↑  Αποτελέσματα του Euro NCAP για το Peugeot 208 πρώτης γενιάς.
4. ↑  «Peugeot : fin de parcours pour la 208 trois portes». *Auto moto : magazine auto et moto* (στα Γαλλικά). 17 Απριλίου 2018. Ανακτήθηκε στις 16 Οκτωβρίου 2021.
5. ↑  «Lancement de la production de la Peugeot 208 au Brésil - News Féline». *www.feline.cc* (στα Γαλλικά). 30 Ιανουαρίου 2013. Ανακτήθηκε στις 16 Οκτωβρίου 2021.
6. ↑  Vidal, Marlos Ney (9 Απριλίου 2020). «[Obituário] Antigo Peugeot 208 já deixou de ser produzido no Brasil». *Autos Segredos* (στα Πορτογαλικά). Ανακτήθηκε στις 16 Οκτωβρίου 2021.
7. ↑  «Les designers Peugeot racontent la nouvelle 208». *Lignes Auto* (στα Γαλλικά).
8. 1 2  «New 2020 Peugeot 208 prices confirmed, electric e-208 tops £25,050». *Car*. 8 August 2019.. Ανακτήθηκε στις 8 April 2020.
9. ↑  Lane, Richard (2 October 2019). «Peugeot e-208 GT 2019». *Autocar*.. Ανακτήθηκε στις 7 April 2020.
10. 1 2  Prior, Matt (12 July 2019). «Peugeot 208 1.2 Puretech GT Line 2020 review». *Autocar*.. Ανακτήθηκε στις 7 April 2020.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Peugeot 208** |

* Τεχνικά χαρακτηριστικά του Peugeot 208 Αρχειοθετήθηκε 2019-03-20 στο Wayback Machine.
* Η επίσημη Ελληνική ιστοσελίδα του Peugeot 208
* 2012 Peugeot 208 Design Details
* Peugeot 208 design story

|  |
| --- |
| **Peugeot** — **επιβατικά αυτοκίνητα από το 1950 - σήμερα** - +/− |
| **Τύπος** | 1950 | 1960 | 1970 | 1980 | 1990 | 2000 | 2010 | 2020 |
| 0 | 1 | 2 | 3 | 4 | 5 | 6 | 7 | 8 | 9 | 0 | 1 | 2 | 3 | 4 | 5 | 6 | 7 | 8 | 9 | 0 | 1 | 2 | 3 | 4 | 5 | 6 | 7 | 8 | 9 | 0 | 1 | 2 | 3 | 4 | 5 | 6 | 7 | 8 | 9 | 0 | 1 | 2 | 3 | 4 | 5 | 6 | 7 | 8 | 9 | 0 | 1 | 2 | 3 | 4 | 5 | 6 | 7 | 8 | 9 | 0 | 1 | 2 | 3 | 4 | 5 | 6 | 7 | 8 | 9 | 0 |
| **Πόλης** |  |  |  | 104 |  |  | 106 |  | 107 | 108 |
|  |  |  |  |  |  |  | iOn |
| **Σούπερ Μίνι** | 203 |  | 204 |  |  | 205 | 206 | 207 | 208 | 208 |
| **Μικρομεσαία** |  |  | 304 | 305 | 309 | 306 | 307 | 308 | 308 |
|  |  |  |  |  |  | 408 | 408 |
| **Μεσαία** |  | 403 | 404 |  |  | 405 | 406 | 407 |  |  |
| **Πολυτελή** |  |  | 504 | 505 |  |  |  | 508 | 508 |
|  |  |  | 604 |  | 605 | 607 |  |  |
|  |
| **Σπορ** |  |  |  |  |  |  | RCZ |  |  |
| **Πολυχρηστικά** |  |  |  |  |  | Partner | Partner II |
| **Μικρά Πολυμορφικά** |  |  |  |  |  |  | 1007 |  |  |
| **Μεγάλα Πολυμορφικά** |  |  |  |  |  | 806 | 807 |  |  |
| **Εκτός Δρόμου** |  |  |  |  |  |  |  | 2008 | 2008 |
|  |  |  |  |  |  | 3008 | 3008 |
|  |  |  |  | P4 |  |  |  | 4007 | 4008 |  |  |
|  |  |  |  |  |  |  | 5008 |
| **Ελαφρά Επαγγελματικά** |  |  |  |  |  | Expert | Expert Tepee | Traveller |